AIŠKINAMASIS RAŠTAS

Dėl medžioklės trofėjų priėmimo

**1.Parengto tarybos sprendimo projekto tikslai ir uždaviniai**

2013 m. spalio 10 d. dovanojimo sutartimi Nr. A14-436 (toliau – sutartis) Antanas Truskauskas dovanojo Molėtų rajono savivaldybei medžioklės trofėjų kolekciją, kurios pagrindu buvo įrengta ekspozicija Mindūnų bendruomenės patalpose. Ši ekspozicija yra gausiai lankoma rajono gyventojų ir turistų. 2017 m. ekspoziciją aplankė 14279 žmonės, buvo uždirbta 14348 eurai.

Sutarties 3 punktas numato, kad papildant medžioklės trofėjų, įrankių ir kitos medžioklės atributikos kolekciją naujais trofėjais ar eksponatais sudaromas papildomas susitarimas prie šios sutarties ir nauji eksponatai perduodami pagal perdavimo priėmimo aktą, pasirašytą abiejų šalių.

2018 m. birželio 19 d. raštu Antanas Truskauskas kreipėsi į Molėtų rajono savivaldybės tarybą, kad dovanoja Molėtų rajono savivaldybei dar 93 medžioklės trofėjus, kurių vertė 361 930 eurų. Dalis trofėjų turėtų būti parengti eksponuoti, iš kitų pagamintos gyvūnų iškamšos, kurios vėliau būtų perduotos saugoti Molėtų krašto muziejui ir eksponuojamos A. Truskausko gamtos ir medžioklės muziejuje Mindūnuose. Trofėjams eksponuoti bus pritaikytos patalpos buvusios Mindūnų mokyklos pirmame aukšte. Taip bus užbaigtas A. Truskausko gamtos ir medžioklės muziejaus įrengimas.

Parengto sprendimo projekto tikslas – priimti turtą - medžioklės trofėjus Molėtų rajono savivaldybės nuosavybėn.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 13 punktas, 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu ir 12 straipsnio 2 punktas;

2013 m. spalio 10 d. dovanojimo sutarties Nr. A14-436 3 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus išplėstas Antano Truskausko medžioklės ir gamtos muziejus.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos muziejaus įrengimui – 65 000 eurų.

Lėšos trofėjų parengimui eksponuoti ir iškamšų gamybai – 180 000 eurų (per 2 metus).

**6. Vykdytojai, įvykdymo terminai**

Priėmus sprendimą, Molėtų rajono savivaldybės administracijos direktorius pasirašo turto perdavimo ir priėmimo aktą.